കര്ഷകര് മിനി സെക്രട്ടേറിയേറ്റ് ഉപരോധിക്കാനിരിക്കെ ഹരിയാനയില് ഇന്റര്നെറ്റ് വിലക്ക് ചണ്ഡിഗഢ് കാര്ഷിക നിയമത്തിനെതിരെ സമരം ചെയ്യുന്ന കര്ഷകര് ചൊവ്വാഴ്ച ഹരിയാനയില് മിനി സെക്രട്ടേറിയേറ്റ് ഘരാവോ ചെയ്യാനിരിക്കെ ഹരിയാനയില് ഇന്റര്നെറ്റിന് വിലക്ക് ഏര്പ്പെടുത്തി സംസ്ഥാന സര്ക്കാര്. ഹരിയാനയിലെ കര്നാല് ജില്ലയില് പൂര്ണ്ണമായും മൊബൈല് ഇന്റര്നെറ്റിന് വിലക്കേര്പ്പെടുത്തിയിട്ടുണ്ട്. തെറ്റായ വാര്ത്തകളും കിംവദന്തികളും പ്രചരിക്കാതിരിക്കാനാണ് ഇന്റര്നെറ്റിന് വിലക്കേര്പ്പെടുത്തുന്നത് എന്നാണ് ഔദ്യോഗിക ഭാഷ്യം. കര്ഷകരുടെ മഹാ പഞ്ചായത്താണ് ഘരാവോക്ക് ആഹ്വാനം ചെയതിരിക്കുന്നത്. ആഗസ്റ്റ് 28 ന് നടന്ന ലാത്തി ചാര്ജ്ജില് പ്രതിഷേധം രേഖപ്പെടുത്താനാണ് ഘരാവോക്ക് ആഹ്വാനം ചെയതത്. തിങ്കളാഴ്ച രാത്രി പന്ത്രണ്ടര മുതലാണ് ഇന്റര്നെറ്റ് വിലക്ക്. ചൊവ്വാഴ്ച അര്ധ രാത്രിവരെ ഇത് നീളും. വോയിസ് കോളുകള് ഒഴികെ ബള്ക്ക് എസ് എം എസ് സംവിധാനം വരെ ഈ നിയന്ത്രണ പരിധിയില്പ്പെടും. സാമൂഹിക മാധ്യമങ്ങള് വഴി വ്യാജ വാര്ത്തകള് പ്രചരിക്കാനിടയുണ്ടെന്നും ഇത് ആള്ക്കുട്ട ആക്രമണങ്ങള്ക്ക് പ്രചോദകമാവുമെന്നും കണ്ടാണ് നിയന്ത്രണമേര്പ്പെടുത്തുന്നതെന്ന് ഔദ്യോഗിക അറിയിപ്പിലുണ്ട്. ഹരിയാനയിലെ മുഴുവന് ടെലിക്കോം സേവനദാതാക്കളും നിര്ദ്ദേശം പാലിക്കണമെന്ന് കര്ശനമായി അറിയിച്ചിട്ടുണ്ട്. നേരത്തെ കര്നാലില് നിരോധനാജ്ഞ ഏര്പ്പെടുത്തിയിരുന്നു. കര്ഷക സംഘടനകളുടെ കൂട്ടായ്മയായ സംയുക്ത കിസാന് മോര്ച്ചയാണ് ഘരാവോക്ക് ആഹ്വാനം നല്കിയിരിക്കുന്നത്. നിപ രോഗലക്ഷണത്തില് അയച്ച രണ്ട് സാമ്ബിളുകള്കൂടി നെഗറ്റീവ് കോണ്ഗ്രസിലെ ഗ്രൂപ്പ് നേതാക്കള്ക്കെതിരെ വീണ്ടും കെ മുരളീധരന് എന് പ്രശാന്തിനെതിരെ ജാമ്യമില്ലാ വകുപ്പ് പ്രകാരം കേസ് പെഗാസസ്: അധിക സത്യവാങ്മൂലത്തിന് കേന്ദ്രത്തിന് കൂടുതല് സമയം അനുവദിച്ച് സുപ്രീം കോടതി രാജ്യത്ത് 31,222 പേര്ക്ക് കൂടി കൊവിഡ് 290 മരണം ലോക്ക്ഡൗണ് ലംഘിച്ച് സ്വീകരണ യോഗം: സി പി എം പ്രവര്ത്തകര്ക്കെതിരെ കേസ്